《登碧玉山》
明代·麦而炫

碧玉山头紫气浮，闲携谢屐数来游。幽禽向客如相问，野草牵来似欲留。

俯睇千山烟树合，凭高一曲海天秋。明时奎壁谁先兆，白石歌残忆饭牛。

作者简介：（?—1647）明广东高明人，字章闇。博学嗜古，长于书法，又善诗赋。崇祯四年进士。历上海、安肃知县。南明唐王时迁御史，起兵守高明，迎陈子壮入城。清兵至，城破被执，与子壮均不屈死。有《康山集》。